ms fr ms ms ms jv ms ms pl ms ms id ms ms ms ms ms ms ms ms id de en id de id en de ms ceb en en mt es es en sv ms ms en ja id ms id id id id ms ms id ms ms ms ms ms ms id id id fr id id en ms tl id tl en id ms ms id ms ms ms ms hu fr en ms ms ms id id en ms ms id ms id ms id
manjoi.my: Manjoi dilanda banjir kilat
Laman Komuniti Untuk Warga Gugusan Manjoi
Oleh Nurhayati Abdullah  | www.bharian.com.my
500 penduduk dipindahkan akibat hujan lebat luar biasa selama beberapa jam
* Klik pada gambar untuk saiz sebenar
IPOH: Lebih 500 penduduk di Gugusan Manjoi, Silibin dan Batu Gajah, dekat sini, dipindahkan ke kawasan selamat selepas kediaman mereka dinaiki air sedalam 0.5 hingga satu meter, pagi semalam, yang juga banjir terburuk dalam tempoh 10 tahun di kawasan itu.
Banjir kilat berpunca daripada hujan lebat selama beberapa jam itu turut menyebabkan empat sekolah terpaksa ditutup semalam.
Paras air meningkat secara mendadak terutama di beberapa sungai berhampiran kawasan kampung seperti Sungai Pari, Sungai Tapah dan Sungai Kinta berikutan hujan lebat luar biasa bermula jam 2 pagi sebelum reda sepenuhnya jam 8 pagi.
Kawasan lain turut terjejas ialah Kampung Manjoi Lama, Kampung Datuk Ahmad Said Tambahan 3, Taman Muhibbah, Lim Garden di Ipoh dan Kampung Sungai Terap di Batu Gajah, selain sebuah jambatan konkrit di Taman Wing Onn, di sini, runtuh akibat arus deras.
Empat sekolah yang ditutup ialah Sekolah Menengah Kebangsaan (SMK) Seri Puteri, SMK Sungai Pari, Sekolah Kebangsaan (SK) Tarcision Convent dan SK Seri Mutiara. Difahamkan, Pusat Jagaan Anak Yatim Nurul Iman Manjoi juga dinaiki air.
Semua mangsa banjir dipindahkan ke dua pusat pemindahan banjir iaitu di Dewan Orang Ramai Kampung Manjoi dan Sekolah Agama Rakyat Tengku Hussin bagi memudahkan pemantauan dibuat dan bantuan disalurkan.
Ahli Dewan Undangan Negeri (ADUN) Manjoi, Datuk Nadzri Ismail, berkata kejadian banjir kali ini adalah terburuk dilaporkan berlaku di kawasan Manjoi susulan hujan lebat luar biasa yang berlaku sejak awal pagi semalam.
“Setakat ini, kita mengenal pasti mangsa dari beberapa kampung di kawasan ini antaranya, Kampung Tengku Hussein, Kampung Datuk Ahmad Said dan Kampung Manjoi Lama terpaksa dipindahkan ke pusat pemindahan.
“Kawasan ini dianggap kawasan jingga iaitu paras air yang tidak selamat kepada penduduk setempat. Jadi, semua mangsa ditempatkan di pusat pemindahan itu bagi memudahkan pemantauan serta bantuan disalurkan,” katanya selepas mengadakan tinjauan di beberapa kawasan banjir di kampung itu, semalam.
Sementara itu, Menteri Besar, Datuk Seri Dr Zambry Abdul Kadir, turut meluangkan masa hampir sejam melawat beberapa rumah mangsa dan kawasan yang ditenggelami air.
Zambry berkata, kerajaan negeri akan mengambil langkah segera untuk menangani situasi itu, termasuk menyediakan bantuan segera seperti bekalan makanan untuk membantu mangsa terbabit.
“Saya juga sudah mengarahkan Jabatan Pelajaran negeri untuk mengambil tindakan sewajarnya terhadap empat sekolah yang terpaksa ditutup. Saya sudah berbincang dengan jabatan berkenaan mengenai kewajaran sama ada sekolah itu perlu ditutup sementara atau sebaliknya,” katanya.
Dicatat oleh M.Aris di 8:14 PG
E-melkan IniBlogThis!Kongsi ke TwitterKongsi ke FacebookKongsi ke Pinterest
Catatan Terbaru Catatan Lama Laman utama
Langgan: Catat Ulasan (Atom)
• MBI lantik MUMSB uruskan sisa pepejal di Meru dan Manjoi
• Majlis Khatan Perdana 2019 di SKDAST
• Pertandingan Bola Sepak Piala Hj Asmuni bawah 12 tahun
• Dua Program Bulan Kemerdekaan 2019
• Majlis penutupan Bulan Kemerdekaan di SMK Dato' Ahmad Said Tambahan 2
• Pemotongan pokok berisiko tinggi oleh DBI
• Perasmian Akademi Bola Sepak DUN Manjoi
• Gugusan Manjoi dilanda ribut
• Manjoi dinaiki air
• Program Kelab 3K Cilik Bomba
• Kejadian ribut mengakibatkan kerosakan rumah dan pokok tumbang di Manjoi
• Program Gotong Royong di Kampung Tengku Hussein
• Lancar tabung bantu mangsa kebakaran
BERITA | IKLAN | SUARA PENDUDUK
Manjoi.my tidak akan bertanggungjawab dan tidak menerima liabiliti undang-undang terhadap apa-apa yang timbul disebabkan oleh atau berkaitan dengan ketepatan, kebolehpakaian, kesediaan, kekemaskinian, atau kesempurnaan kandungan dalam laman ini.
Manjoi.my tidak akan bertanggungjawab atas kehilangan atau kerosakan termasuk tanpa terhad, secara langsung atau tak langsung akibat penggunaan kandungan di manjoi.my dan laman-laman web lain yang mempunyai pautan ke laman ini. Manjoi.my tidak mempunyai kuasa atau kawalan ke atas laman-laman yang dipautkan. Kemasukan mana-mana pautan tidak semestinya bermaksud sebagai cadangan atau menyokong sebarang pandangan yang dinyatakan di dalam mana-mana laman web tersebut.
Pasukan manjoi.my tidak akan bertanggungjawab ke atas laman web ini sekiranya laman web ini tergendala sementara waktu disebabkan isu-isu teknikal di luar bidang kuasa dan kawalan kami.
Sumbangan idea / artikel
Ingin menyumbang idea atau artikel kepada manjoi.my?
Emel kepada admin[a]manjoi.my berserta dengan Nama Pena (sekiranya anda ingin merahsiakan nama sebenar dalam artikel tersebut).